  Майя Бывальцева 8-тӥ пӧсьтолэзьлы Удмуртиын эшшо 45 адями выль коронавирус инфекциез вормиз. Со сярысь элькунлэн тӧроез Александр Бречалов «ВКонтакте» мерлыко вотэсысь бамаз ивортӥз. Висёнэз вормизы но доразы бертӥзы 45 адямиос, йӧнамъёслэн огъя лыдзы 1 сюрс 255-озь йылӥз. Жаляса верано, эшшо одӥгез висись улонысь кошкиз – 87 аресъем кышномурт Александр Бречалов, Удмуртилэн тӧроезТуннэ нуналлы 31 выль черламъёсты пусйизы. Коронавирус инфекциез Ижкарысь 17 улӥсьёслэсь, Можгаын ньыль улӥсьёслэсь шараязы. Быдэн кык учыр Сарапул но Алнаш ёросын пусъемын, Воткаын, Балезино, Дэри, Грак, Каракулино, Пичи Пурга ёросъёсын - быдэн учыр. 8-тӥ пӧсьтолэзьлы Удмуртиын выль коронавирус инфекциен черлан 1 сюрс 623 учыр лабораториосын зэматэмын. 32 адями кулӥз.   Тегъёс: Тазалык Ижкар висён Удмуртия коронавирус АлександрБречалов  